આણંદ તાલુકામાં આવેલા બોરિયાવી ગામની સીમમાં છેલ્લા કેટલાક સમયથી ભરવાડો અને પટેલો વચ્ચે ઝઘડો ચાલતો હતો. આ ઝઘડાએ ગુરૂવારે ઉગ્ર સ્વરૂપ લીધુ હતું અને બંને કોમ વચ્ચે મારામારી થઈ હતી તેમજ ઝૂંપડા સળગાવવાની ઘટના બની હતી. આ ઘટનાની માહિતી મળતા આણંદ ગ્રામ્ય પોલીસ ઘટના સ્થળે સ્થિતી સંભાળી હતી. પોલીસ મથકે રાજેશભાઇ પટેલની નોંધાયેલી ફરિયાદમાં તેમના નાનાભાઇ સુરેશભાઇ ખેતરમાં હળદર કરવાની હોવાથી દાંતી મારવા માટે રમેશભાઇ સાથે ટ્રેકટર લઇને ગયા હતા. આ સમયે તેઓના ખેતરમાં બાજુમાં ગેરકાયદેસર દબાણ બેઠેલા ભરવાડ પરિવારને ગાયો તેમના ખેતરમાં આવતા બબાલ થઇ હતી. ભરવાડ પરિવારના નવ વ્યકિતઓ બન્ને ભાઇઓ માર માર્યો હોવાની ફરિયાદ નોંધવામાં આવી હતી.